Amfilochos (syn Amfiaraa)

Amfilochos (Amfilochos) je v gréckej mytológii, syn Amfiaraa a Eryfily, bol rovnako ako jeho otec a jeho starší brat Alkmaión známy veštec. Po otcovej smrti sa stal kráľom Argu.

Jeho otec hoci predvídal svoju smrť, musel nastúpiť proti svojej vôli spolu s Adrastom do vojny zvanej Siedmi proti Tébam, pretože ho k tomu prinútila jeho manželka Erifylé, ktorú podplatil Polyneikes drahocenným náhrdelníkom, pretože sa chcel zmocniť trónu.Apollodoros, Kronika, 3,6,2. A tak zanechal doma manželku a svojich dvoch synov a odišiel do vojny proti Tébam. Téby sa však útoku ubránili a útočníci v tejto krvavej vojne stratili v bojoch až šesť zo svojich siedmich vojvodcov a Amfiaraos ako to sám predvídal, zomrel tiež.Pausanias, Periégésis tés Hellados, 2,20,5. 

O desať rokov neskôr potomkovia padlých vojvodcov tzv. epigoni,Pausanias, Periégésis tés Hellados, 10,10,4.  vrátane bratov Alkmaióna a Amfilocha zorganizovali vojenskú výpravu proti Tébam.Apollodoros, Kronika, 3,7,2. História sa na začiatku opakovala, lebo bratia ako predtým ich otec dlho váhali, či sa výpravy zúčastnia, ale presvedčila ich opäť matka Erifylé, ktorú tentoraz podplatil Polyneikov syn Thersandros. Vojna s Tébami bola však úspešná a mesto tentokrát už padlo. Po návrate do Argu sa bratia dozvedeli, že príčinou smrti ich otca bola ich matka a Alkmaión po porade s veštiarňou svoju matku zabil (možno sám, možno s bratom). Umierajúca matka ich z posledných síl ešte stihla prekliať slovami: "Krajina Grécka, Ázie a celého sveta, odoprite prístrešie mojím synom!" Po tejto vražde sa na Alkmaióna vrhli bohyne pomsty Erínye a dohnali ho skoro až k šialenstvu. Nešťastník preto opustil rodnú krajinu a po rokoch strávených v cudzine ho nakoniec nechal zavraždiť arkádsky kráľ Fégeus.

Podľa Thukydida bol Amfilochos neskôr účastníkom trójskej vojny.Herodotos, História, 7,91. Keď sa vrátil domov nebol spokojný s pomermi v Argu v Ambrakijskom zálive, založil preto v Amfilochii nové mestá Herodotos, História, 3,91. a jedno pomenoval po svojom rodisku Argos. Ako píše ďalej Thukydides, toto mesto sa onedlho zaradilo medzi najväčšie a najbohatšie mestá.Thukydides, Dejiny peloponézskej vojny, 2,68. Pausanias, Periégésis tés Hellados, 2,18,5. 

 Referencie  

 Literatúra 


Kategória:Postavy gréckej mytológie